रातभर बंधक बनाकर रखा; सड़क पर बाइक से फिसले थे, जल्दी नहीं उठने पर विवाद
दो आदिवासी युवकों के साथ बेरहमी से मारपीट करने का एक वीडियो सामने आया है। वीडियो में पाईप से दोनों युवकों को एक युवक के द्वारा जमकर पीटा जा रहा है। मारपीट करने वाला युवक वीडियो में गाली देता दिखाई दे रहा है। आदिवासी युवक
इंदौर में दो आदिवासी लड़कों के साथ मारपीट का एक वीडियो सामने आया है। वीडियो में एक युवक दोनों को पाइप से पीटते दिख रहा है। मारपीट करने वाला युवक गालियां भी दे रहा है। वीडियो सामने आने के बाद आदिवासी संगठन जयस ने आरोपी के खिलाफ कार्रवाई की मांग की है। प्रदेश कांग्रेस अध्यक्ष कमलनाथ ने इस घटना के बहाने राज्य सरकार को निशाने पर लिया है।
जयस के प्रदेश मीडिया प्रभारी शुभम बुंदेला ने बताया कि घटना शुक्रवार रात करीब 9.30 बजे राऊ क्षेत्र की है। पीड़ित और उसका भाई दोनों नाबालिग हैं। वे धार जिले के नालछा के रहने वाले हैं। दोनों बाइक से जा रहे थे, तभी सड़क पर बाइक फिसल गई और दोनों गिर गए।
पीछे से आ रहे युवक ने उन्हें रास्ते से बाइक हटाने के लिए कहा और गाली देने लगा। युवक नशे में था। दोनों भाइयों ने गाली देने का विरोध किया तो विवाद हो गया। इसके बाद आरोपी युवक सुमित चौधरी अपने साथियों के साथ दोनों भाइयों को राऊ क्षेत्र में एक जगह ले गया। वहां दोनों को रातभर बंद रखा और जमकर पीटा।
शनिवार तड़के जैसे-तैसे दोनों भाई वहां से बाहर निकले और अपने गांव नालछा के सरपंच और परिजन को फोन करके घटना की जानकारी दी। दोनों को इलाज के लिए एमवाय अस्पताल में भर्ती कराया गया है। बताया जा रहा है कि आरोपी ने मारपीट के दौरान जाति सूचक शब्दों का इस्तेमाल भी किया।
घटना को लेकर आदित्य मिश्रा, डीसीपी इंदौर ने ये बताया
ये राऊ थाना क्षेत्र की घटना है। 7 जुलाई को रात करीब साढ़े 9 बजे दोनों पीड़ित अपने भाई के साथ ट्रेजर फेंटसी के सामने से गुजर रहे थे। वहां उनकी बाइक स्लीप हो गई। इस दौरान वहां तैनात गार्ड्स के साथ उनकी बहस हुई। जिस पर गार्ड्स उन्हें किडनैप कर गार्ड्स हाउस ले गए। वहां उनके साथ बुरी तरह से मारपीट की। 
जैसे ही पुलिस को इसके बारे में सूचना मिली। पुलिस तत्काल अस्पताल पहुंची। उसके बाद आरोपियों पर आईपीसी, किडनैपिंग, मारपीट करना, गाली-गलौज करना, जुवेनाइल जस्टिस एक्ट और एससी-एसटी एक्ट के तहत मामला दर्ज किया गया। 
मुख्य आरोपी सुमित चौधरी को गिरफ्तार कर लिया गया है। साथ ही उसका साथी जितेंद्र बघेल और प्रेम शंकर को भी हिरासत में ले लिया गया है। अन्य आरोपियों के भी सामने आने पर उनके खिलाफ कार्रवाई की जाएगी। 
कमलनाथ ने की सख्त कार्रवाई की मांग
इंदौर की इस घटना को लेकर प्रदेश कांग्रेस अध्यक्ष ने कहा है कि दो आदिवासी बच्चों की बेरहमी से पिटाई का वीडियो सामने आया है, उसे देखकर रूह कांप जाती है। प्रदेश में आदिवासियों पर हो रहे अत्याचार सभी सीमाओं को लांघ गए हैं। इस मामले में सख्त से सख्त कार्रवाई होनी चाहिए। कमलनाथ ने ये ट्वीट किया...
ये भी पढ़ें...
चलती कार में युवक को पीटा, तलवे चटवाए, VIDEO:ग्वालियर में सीधी पेशाब कांड जैसी घटना
ग्वालियर में सीधी के पेशाब कांड जैसी घटना सामने आई है। यहां एक वीडियो वायरल हुआ है, जिसमें चलती कार में एक युवक को जमकर पीटा जा रहा है। उसके चेहरे पर चप्पलें मारी जा रही हैं। मारपीट कर रहा शख्स युवक से खुद को बाप कहलवा रहा है। अपने तलवे भी चटवा रहा है।  खबर पढ़ने के लिए क्लिक करें..
मुख्यमंत्री शिवराज ने पेशाब कांड पीड़ित आदिवासी के पैर धोए:हाथ पकड़कर CM हाउस ले गए
सीधी पेशाब कांड पीड़ित आदिवासी युवक गुरुवार को CM शिवराज से मिलने पहुंचा। मुख्यमंत्री शिवराज सिंह चौहान पीड़ित आदिवासी का हाथ पकड़कर सीएम हाउस के भीतर ले गए। कुर्सी पर बैठाया। पांव धोए, आरती उतारी और तिलक लगाया। उन्होंने कहा, "इस घटना से दुखी हूं। मैं आपसे माफी मांगता हूं। आप जैसे लोग मेरे लिए भगवान जैसे हैं।" पूरी खबर पढ़ने के लिए यहां क्लिक करें...